TRC จะใช้เงิน 1.26 พันลบ.ซื้อหุ้นเหมืองแร่โปแตชเพิ่มภายใน Q1/59
TRC จะใช้เงิน 1.26 พันลบ.ซื้อหุ้นเหมืองแร่โปแตชเพิ่มภายใน Q1/59
17 ก.ย. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า ประชุมคณะกรรมการบริษัทเมื่อวานนี้อนุมัติให้ TRC Investment Limited บริษัทย่อยที่สาธารณรัฐเมอริเชียส ซื้อหุ้นสามัญของ APMC ซึ่งทำเหมืองและโรงแต่งแร่โปแตช ในจำนวนไม่เกิน 6.3 ล้านหุ้น หรือคิดเป็น 35.13% ของจำนวนหุ้นที่ชำระแล้ว ณ ปัจจุบัน หรือคิดเป็น 25.13% ของหุ้นที่จดทะเบียน ในราคาซื้อหุ้นละ 200 บาท รวมมูลค่าประมาณ 1,260 ล้านบาทเพื่อเพิ่มสัดส่วนการถือหุ้นจากปัจจุบันที่ถืออยู่ 4.18%
โดยคาดว่าการเข้าซื้อหุ้นเหมืองแร่โปแตชอาเซียนจะแล้วเสร็จภายในไตรมาส 1/59 ซึ่งแหล่งเงินลงทุนจะมาจากการระดมทุนของบริษัท โดยการออกและเสนอขายหุ้นเพิ่มทุนให้แก่บุคคลในวงจำกัด (PP) หรือการออกหุ้นกู้  สำหรับการเข้าถือหุ้นเพิ่มครั้งนี้จะเป็นโอกาสในการรับเหมาก่อสร้างโครงการและได้รับเงินปันผลในระยะยาว